google/wiki40b huggingface dataset:
Silvestro Mazzolini

Liv og virke

Prierias (navnet er avledet av fødebyen Priero) trådte inn i dominikanerklosteret i Genova i 1471 og fikk sin teologiske grunnutdannlse og presteordinasjon der. Mellom 1491 og 1501 virket han som professor i dialektikk i Bologna og som professor i metafysikk i Padova. I 1508 ble han valgt til generalvikar for dominikanernes lombardiske ordensprovins for en toårsperiode. Fra sin tid som prior i Bologna (1510-1514) var han medlem av inkvisisjonstribunalet for Brescia og  Milano. I 1514 ble Prierias professor i thomistisk filosofi i Roma, og allerede året etter utnevnte pave Leo X ham til pavelig hoffteolog og boksensor for byen Roma.    
I mars 1518, da den romerske kurie innledet forundersøkelse mot Martin Luther, ble Prierias (som så langt kun hadde forfattet lærde kompendier om thomistisk filosofi som f.eks. «Summa silvestrina», prekensamlinger og en forklaring av messen) gjort til undersøkelselskommisjonens leder, og fikk i oppdrag å avfatte en teologisk vurdering av Martin Luthers 95 teser mot avlatshandelen. 
Resultatet ble et skrift ved tittelen Dialogus, og ble basis for den romerske kuries stort sett enveiskontakt med Luther. Luthers avfeiende tilsvar til Dialogus kom i august. Det foranlediget et nytt skriv fra Prierias, «Replica» (november 1518), holdt i en forsonlig tone. Dette ble bare møtt av spott fra Luthers side. I 1519 fremla Prierias et ytterligere og mer omfattende skriv, «Errata et argumenta» ,  om pavens myndighet og avlaten. Men dette skrivet verdiget ikke Luther noe svar.
Fra 1520 befattet ikke lenger Prierias seg med kontroversen med Luther. 
Prierias var nok ikke blant de mest lysende teologer i sin samtid, men Luthers spottende karakteristikk av ham som en amatør ( «Feld- und Wiesensophist») var nok heller ikke treffende.
Anton Mirantsjuk

Landslaget

7. oktober 2017 fikk han sin første landskamp for Russland mot Sør-Korea.
Han ble tatt ut i Russlands tropp til VM i fotball 2018 i Russland.
Viveca Lindfors

Liv og karriere

Lindfors ble født i Uppsala i Sverige, og var datter av Karin Emilia Therese (pikenavn Dymling) og Axel Torsten Lindfors.
Hun var utdannet ved Dramatens elevskola i Stockholm. Kort tid etter ble hun teater- og filmstjerne i Sverige. Hun flyttet til USA i 1946 for å arbeide i Hollywood etter å ha blitt signert av Warner Bros. Hun spilte i mer enn hundre filmer, inkludert Night Unto Night, No Sad Songs for Me, Dark City, The Halliday Brand, King of Kings, An Affair of The Skin, Creepshow, The Sure Thing, og Stargate. Hun spilte med skuespillere som Ronald Reagan, Jeffrey Hunter, Charlton Heston, Lizabeth Scott og Errol Flynn.
Lindfors opptrådte opp ofte på TV, spesielt i 1950- og 1960-årene. I 1990 vant hun en Emmy-prisen for sin gjesteopptreden på ABC - serien Life oes On. Hun ble nominert til en Emmy i 1978 for en birolle i TV-filmen A Question of Guilt.
I 1962 fikk Lindfors og Rita Gam Silver Bear for Best Actress-prisen på Filmfestivalen i Berlin for deres prestasjoner i Tad Danielewskis No Exit. Hennes rolle som Professor Taub i The Sure Thing (1985) er kanskje blant den mest minneverdige av hennes senere filmroller. 
Lindfors var gift fire ganger: Harry Hasso, en svensk cinematograf; Folke Rogard, en svensk advokat og president for Verdenssjakkforbundet; Don Siegel, direktør; og Georg Tabori, en ungarsk forfatter, produsent og regissør. Hun fikk tre barn: to sønner (John Tabori med Hasso, og skuespilleren Kristoffer Tabori med Siegel) og en datter (Lena Tabori med Rogard).
I de siste årene av hennes liv underviste hun på School of Visual Arts i New York, og hun hadde en ledende rolle (hun spilte i hovedsak seg selv) i Henry Jagloms Last Summer in Hamptons (1995). Samme år returnerte hun tilbake til Strindbergfestivalen i Stockholm for å opptre i stykket In Search of Strindberg, som hadde blitt produsert tidligere på året på Actors Studio. Lindfors var en amerikansk statsborger og støttet Jimmy Carter. Senere uttalte hun følgende om hennes tidligere medspiller Ronald Reagan: "Ronnie var ikke en stor stjerne. Han hadde ikke nok vekt. Å tenke på at fyren ble president er virkelig morsomt."

Død

Hun døde av komplikasjoner forårsaket av leddgikt i en alder av 74 i sin hjemby Uppsala, og ble begravet i Sverige.
Cyclocephala sexpunctata

Utseende

En middelsstor ( millimeter), avlang, blank, brunrød hornbille, dekkvingene med seks-åtte svarte flekker som danner en ring. Hodet er brunsvart. Arten har ikke horn på hodet eller groper på pronotum, kjønnene kan skilles på at hannen er smalere enn hunnen og at føttene, og særlig kloleddet, på forbeina er fortykkede. Pronotum og dekkvinger er fint punkterte.

Levevis

De voksne billene er nattaktive og kommer til lys. I alle fall noen arter besøker blomster (for eksempel på planter i myrkonglefamilien) og kan være viktige pollinatorer. Larvene er kjent bare for et fåtall av artene, disse lever i jorda og eter på gressrøtter.

Utbredelse

Arten er vidt utbredt i det nordøstlige Sør-Amerika (Venezuela, Fransk Guyana, Brasil).
The Amazing Race 6

The Amazing Race 6 er den sjette sesongen av den amerikanske realityserien The Amazing Race. Denne sesongen fulgte 11 lag, med et pre-eksisterende relasjon, i et kappløp rundt i verden. 
De forlovede modellene Freddy Holliday & Kendra Bently vant denne sesongen av The Amazing Race.

Produksjon

The Amazing Race 6 strakk seg 64,000 km over fire kontinenter og 10 land i løpet av 30 dager. Innspillingen begynte 13. august 2004 og var ferdig 12. september 2004. Kappløpet besøkte sju land som tidligere ikke var besøkt: Island, Norge, Sverige, Senegal, Ungarn, Etiopia og Sri Lanka. 
The Amazing Race 6 var den første sesongen, der lagmedlemmene måtte gjennomføre like mange veisperringer. Ingen lagmedlemmer kunne gjennomføre mer enn seks veisperringer i løpet av kappløpet.
Denne sesongen hadde oppgaver som vannpolo, friidrett, svømming og bueskyting, øvelser som også er med i olympiske leker. Kappløpet dro også innom byer som tidligere hadde vært vertsby for olympiske leker, som Oslo, Stockholm og Berlin. Dette var mest sannsylig et resultat av Sommer-OL 2004 ble arrangert i Athen, Hellas, mens innspillingen foregikk.
Orion 10

Høydepunkter fra ferden

Orion 10 vil koble seg til med Den internasjonale romstasjonen (ISS) med forsyninger og nytt mannskap for ISS og være der i ca. 180 dager.
Fagbokforlaget

Fagbokforlaget er et norsk forlag som utgir faglitteratur og læremidler for hele utdanningsløpet; barnehage, grunnskole, videregående, fagskole og høyere utdanning. De har også en stor portefølje innen voksenopplæring, med vekt på norskopplæring for innvandrere og trafikkopplæring.
Fagbokforlaget har hovedkontor i Bergen og avdelingskontorer i Oslo, Trondheim og Sopot.
Forlaget ble startet av i 1992 av Arno Vigmostad og Arnstein Bjørke, og omsatte i 2015 for ca. 382 millioner i året.
Fagbokforlaget er en del av Forlagshuset Vigmostad & Bjørke, som også inkluderer forlaget Vigmostad & Bjørke som utgir generelle bøker, blant annet norsk og oversatt skjønnlitteratur og kriminallitteratur, og Eide Forlag, som blant annet gir ut illustrerte verk, bedrifts- og organisasjonshistorie og salmebøker til den nye gudstjenestereformen i 2011.
Hernando del Pulgar

Hernando del Pulgar (født før 1230 altarnativt 1436 muligens i Pulgar nær Toledo i Spania, død ca. 1492), eller Fernando, eller Fernan til fornavn, var en spansk historisk forfatter og humanist.

Liv og virke

Man vet ikke sikkert når og hvor Hernando del Pulgar ble født. Formodentlig var det før 1430 i nærheten av Toledo, som sønn av Diego Rodríguez de Toledo Pulgar. To andre teser nevner årene 1425 og 1436. Flere fødesteder er fremkastet, basert på gamle men motstridende kilder. Sannsynligvis var Hernando del Pulgar en 'Converso' eller i det minste barn av konvertitter.
Han ble utdannet ved kong Juan II av Kastillas hoff. Enrique IV gjorde ham til en av sekretærer, og under Isabella ble han statsråd. Han ble sendt på sendeferd til fFrankrike, og i 1482 ble han utnevnt til kongelig historieskriver. Hasn skal ha dødd i 1492.
Hans Crónica de los Reyes Católicos, feilaktig tilskrevet i sin første utgave (1545) til Antonio de Nebrija som hadde sammensatt en latinsk skrivelse på grunnlag av Pulgar' manuskcript, er gjerne blitt ansett som et propagandaskrift for hans monarker, dronning Isabella og kong Ferdinand. Ikke desto mindre er krøniken ofte kritisk mot deres politiske avgjørelser, og formanende i tonen ved det at den fremholder at monarkene må respektere moralske og åndelige idealer.
Pulgars Claros varones de Castilla (1486), med portretter av fremnstående adelige, kirkefolk og lærde, gir innblikk i Henrik IVs hoff. Disse portretter ble publisert sammen med Pulgars Letras (1486), brev som var rettet til både velkjente og anonyme korrespondenter. Pulgar satte også sammen en glosse (ca. 1485) til Coplas de Mingo Revulgo.
Dødsåret er en gjetning - han skildrer begivenheter frem til da men ikke lenger.
Rullende utgivelse

Rullende utgivelse, rullende oppdatering eller kontinuerlig utgivelse er innen programvareutvikling konseptet om kontinuerlige oppdateringer av applikasjoner. Dette er i kontrast til en utviklingsmodell med «standardiser» «punktutgivelse» som bruker  programversjoner som må bli reinstallert over den tidligere versjon.
Rullende utgivelsesmodeller er en av mange typer varianter av sykluser innenfor en  programvareutviklingsprosess. Selv om en rullende utviklingsmodell kan bli benyttet i enhver samling av programvare, blir den ofte sett i Linuxdistribusjoner.
Albins motgambit

Spasskij-varianten

I stedet kan hvit forsøke seg på Spasskij-varianten 4.e4 da et en passant-slag må skje i neste trekk (etter 4...Lb4+ 5.Ld2 kan ikke svart spille 5...exf3). Trekket tillater imidlertid svart å beholde sin fremskutte bonde. Også mulig er 4.a3 for å stanse løpersjakken på b4.
Den vanligste fortsettelsen er 4.Sf3 der hvit satser på å legge press på den fremskutte men også noe utsatte d4-bonden med håp om å vinne den en gang i fremtiden.
Sultne spøkelser

Sulte spøkelser er noe enkelte buddhister, taoister, hinduer og sikher tror på. Ifølge troen deres kan dårlig karma medføre at en kan bli gjenfødt som et sultent spøkelse som straff for syndene sine. Sultne spøkelser er menneskelignende skapninger med hoven mage, tynne lemmer og ofte avbildet med en påfallende liten munn.
Spøkelsene er konstant sultne og tørste. Det finnes ulike typer av sultne spøkelser og karmaen påvirker hvilken type en kan bli. For enkelte er det vanskelig å finne mat, men de er i stand til å spise. En annen type kan lett finne mat, men har en veldig liten munn og er ikke i stand til å svelge. For andre spøkelser forsvinner maten når de skal spise den. Maten blir til flammer eller råtner bort foran dem.
I Kina kan spøkelser også være døde forfedre som besøker den levende verden hver syvende måned ifølge kinesisk kalender. Slike spøkelser kan spise alminnelig mat. På spøkelsesfestivaler legger folk ut kaker, frukt, ris og annen type mat som de kan spise.
Pedinorrhina trivittata

Utseende

En middelsstor (ca. 20 millimeter), avlang, litt flat, rødbrun til svart gullbasse med et bredt, i midten avbrutt gult eller oransje tverrbånd på dekkvingene. Pronotum kan være brunlig med tre svarte lengdestriper, eller svart med gulakrige sidekanter.

Utbredelse

Arten er utbredt i Sør-Afrika og Namibia.
Hard Candy

Hard Candy er Madonnas ellevte studioalbum. Det ble utgitt 25. april 2008 i USA og 28. april 2008 i de fleste europeiske land. Radiokanalen NRK mP3 fikk tak i albumet 22. april og begynte å spille det samme dag. De innrømmer at det hadde skjedd en lekkasje og at albumet ikke hadde kommet ut på anskaffelsestidspunktet.
Jeløy kapell

Jeløy kapell på Jeløy kirkegård (Moss kommune i Østfold) ble innviet i 1963.
Gravkapellet ble brukt som interimskirke før Jeløy kirke stod klar. Kirkegården ble utvidet i 2013.
Norgesmesterskapet i fotball for menn 1960

Norgesmesterskapet i fotball for herrer 1960 ble vunnet av Rosenborg etter at de slo Odd i cupfinalen. Det måtte omkamp til for å kåre en vinner.
Rosenborgs vinnerlag: Sverre Fornes, Nils Arne Eggen, Kjell Hvidsand, Olav Wang, Harald Gulbrandsen, Egil Nygaard, Eldar Hansen, Birger Tingstad, Paul Fornes, Kåre Rønnes, Svein Erik Jakobsen.
Alexis Sánchez

Cobreloa

Sánchez startet sin seniorkarriere i ungdomsklubben Cobreloa i 2005, der han fikk et år før han ble hentet til den italienske klubben Udinese. Han fikk 47 kamper og scorte 9 mål for Cobreloa.

Udinese

Sánchez skrev under for Udinese i 2006, og ble umiddelbart lånt ut. Det bar tilbake til Chile, men denne gangen til topplaget Colo-Colo. Han fikk godt med spilletid, og Udinese var fornøyd med utviklingen av Sanchez, og lånte han ut til argentinske River Plate året etter. Chileneren fortsatte utviklingen, og imponerte også da han fikk sjansen for Udinese. Nå begynte storklubbene i Europa å få øynene opp for den tekniske, lille vingen. Under fotball-VM 2010 i Sør-Afrika fikk Sánchez sitt gjennombrudd for Chile, og fulgte opp suksessen med en fantastisk sesong for Udinese, hvor han endte opp på 12 ligascoringer i Serie A.

Barcelona

Sommeren 2011 signerte Sánchez en femårskontrakt med FC Barcelona, der han fikk tildelt draktnummer 9 etter Bojan Krkic.

Arsenal

Den 10. juli 2014 meldte han overgang til den engelske klubben Arsenal på en overgangssum verdt mellom 30 og 35 millioner britiske pund. I 2015 ble han kåret til årets spiller i Premier league i 2014/15 sesongen

Landslaget

Han ble tatt ut til fotball-VM 2010 i Sør-Afrika.
Han ble tatt ut i Chiles tropp til FIFA Confederations Cup 2017 i Russland.
22. juni 2017 scoret han sin 38. landslagsmål for Chile og sletter Marcelo Salas sin rekord på 37 landslagsmål.
Mørenett

Mørenett AS har ansvaret for overføring av all elektrisk kraft i 12 kommuner på Sunnmøre og deler av Nordfjord. Om lag 240 medarbeidere jobber i selskapet. Mørenett har hovedkontor i Dragsund i Herøy kommune, og avdeling i Ålesund, [Norddal]], Vanylven, Ørst og Hornindal. 
Mørenett AS ble etablert i 2014 etter en fusjon mellom Tussa Nett og Tafjord Kraftnett. Fusjonen ble gjort for å styrke nettvirksomheten på Sunnmøre og gjøre den mer robust og effektiv. 
Mørenett eier, bygger og vedlikeholder distribusjonsnettet for elektrisk kraft i kommunene Ålesund, Giske Sula, Ulstein, Hareid, Herøy, Sande, Vanylven, Ørsta Volda, Hornindal og Norddal. Regionalnettet dekker kommunene på søndre og nordre Sunnmøre.
Pachomios

Pachomios (gresk: Παχώμιος, koptisk: ⲡⲁϩⲱⲙ, født 292 i Esneh i Egypt, død 9. mai (tradisjonelt) 348 i Pbow) var en koptisk munk fra Teben i Egypt. Han grunnla et av verdens første kloster i Egypt på 320-tallet. Han ble senere helligkåret med festdag 4. mai og regnes som en av ørkenfedrene. Pachomios regnes som en grunnlegger av det moderne klostervesen, og ved hans død var han høyeste abbed over ni munkekloster og to nonnekloster. Den type av kloster han grunnla kalles cenobittiske kloster, som skiller seg fra eremittiske kloster ved at man lever og arbeider sammen.
Pachomios skrev også regler for klosterlivet der utøverne skulle underkaste seg disiplinær kontroll av sine overordnede. Disse regler ble senere forbilde for senere klosterregler som ble utformet etterhvert som klosterbevegelsen spredte seg i den kristne verden.
Symfoniske danser (Rakhmaninov)

Symfoniske danser, op. 45, er en orkestersuite i tre satser, komponert av Sergej Rakhmaninov i 1940. Dansene er representative for Rakhmaninovs senere stil, med sine mange skiftende harmonier og mystiske klanger (eksempelvis ved å benytte et utradisjonelt orkesterintrument som altsaksofon i 1. sats. Dette skulle bli Rakhmaninovs aller siste verk, fullført tre år før han døde.
Indias bankvesen

Indias bankvesen har lang historie. I Manu Smriti er det regler for innlåning av penger samt retningslinjer for renter. Det moderne bankvesenet ble imidlertid grunnlagt av Det britiske ostindiske kompani. Det første bankaksje-selskapet, The General Bank of India, ble grunnlagt i 1786. Senere ble også Bank of Hindustan grunnlagt, som overlevde som bank frem til 1906, samt Bengal Bank.
Selskapet selv grunnla Bank of Bengal i 1809, ettersom den første bengalske banken gikk konkurs, og Bank of Bombay i 1840, etterfulgt av Bank of Madras i 1943. I 1920 fusjonerte disse bankene, og dannet Imperial Bank of India. Ved en ny lov i det selvstendige India ble Imperial Bank nasjonalisert sammen en rekke andre banker. I 1969 ble en ytterligere bølge av nasjonalisering av banker gjennomført, da 14 større banker ble ekspropriert av den indiske regjeringen. Den siste bølgen av nasjonalisering kom i 1980, da 6 banker ble overtatt av staten.
Noen private banker har imidlertid overlevd den sosialistiske politikken som ble ført i Kongresspartiets hegemoni-periode, og ytterligere andre har etterhvert blitt grunnlagt. Til tross for dette er den indiske staten dominerende innen banksektoren.
Jiyu-demningen

Jiyu-demningen er en demning med et vannkraftverk i elva Min, ei venstre sideelv (øst for Dadu He-elva) til midtre Chang Jiang i provinsen Sichuan i det sørlig-sentrale Kina. Installert effekt er 92 MW.
Onenses

Utseende

Små til middelsstore, brunlige smygere. Bakvingen har et par tydelige tenner. Vingene er livlig tegnet i lysbrunt og skinnende hvitt.

Levevis

Larvene lever på busker og trær i kattostfamilien (Malvaceae).

Utbredelse

Slekten er utbredt i Mellom-Amerika og det nordlige Sør-Amerika (Guyana).
Austevollsbrua

Austevollsbrua er navnet på bruprosjektet som binder sammen øyene Huftarøy og Hundvåkøy i Austevoll kommune. Bruprosjektet på fylkesvei 546 består av to «fritt frembygg»-bruer og to steinfyllinger. Storholmenbrua er 439 meter lang, mens Hundvåkøybrua er 460 meter lang.
De samla kostnadene for Austevollsbrua er 316 millioner kroner. Regner man med kapitalkostnader knyttet til forskottering er de samla kostnadene 430 millioner kroner. 190 millioner blir dekket av bompenger, mens resten vil bli finansiert ved kombinasjon av ordinære statlige løyvinger, lokale tilskudd og midler gjennom ordningen med alternativ bruk av ferjetilskudd. De to bruene ble opprinnelig planlagt som hengebruer, men dette ble endret underveis i planprosessen.
Austevollsbrua ble påbegynt høsten 2005, og åpnet 17. november 2007. den erstattet fergestrekningen Hufthamar-Austevollshella
UNMOT

UNMOT, formelt United Nations Mission of Observers in Tajikistan, var en fredsbevarende FN-styrke opprettet 16. desember 1994 av FNs sikkerhetsråd ved resolusjon 968 (1994). Styrken skulle overvåke våpenhvilen mellom Tadsjikistans regjering og Den forente tadsjikiske opposisjon, som 1992–1997 utkjempet borgerkrig. Etter at partene i 1997 inngikk en fredsavtale, fikk UNMOT i oppdrag å overvåke iverksettelsen av denne. Etter at UNMOT hadde løst sine oppgaver i henhold til mandatet, ble styrkens virksomhet avsluttet 15. mai 2000.
På det meste hadde UNMOT utplassert en styrke på 81 militærobservatører. Styrken omfattet de to siste årene av sin eksistens også to politiobservatører. I tillegg kom en sivil administrasjon av internasjonale og lokale medarbeidere. Hovedkvarteret var i Dusjanbe.
Nordisk mesterskap i terrengløp 2017

Nordisk mesterskap i terrengløp 2017 ble arrangert i Fænø Park i Middelfart i Danmark 11. november 2017.
Louis-seize-stil

Louis-seize-stil betegner den stilen som kommer til uttrykk i arkitektur, interiørkunst og møbeldesign gjennom siste delen av 1700-tallet. I Norge finner man stilen representert i tiden 1770 til 1810. Den oppsto i Frankrike etter midten av 1700-tallet, fikk sin største utbredelsen i kong Ludvig XVIs regjeringstid, 1774–92, og fikk i ettertid navn etter ham. 
Louis-seize-stilen avløste rokokkoen og ble utviklet under påvirkning av de arkeologiske utgravningene i Pompeii, som gjorde antikkens formverden bedre kjent. Stilen kan betraktes som en del av klassisismen og kjennetegnes av rette linjer, symmetri og utstrakt bruk av former og ornamenter fra antikken. Louis-seize-stilens bruk av pastellfarger var forøvrig nært beslektet med fargeholdningen i rokokkoen. Den lettere Louis-seize-stilen ble avløst av den tyngre og strengere empiren.
Sentrale bidragsytere var Johann Winckelmann i Tyskland, skotten Robert Adam i Storbritannia og Caspar F. Harsdorff ved det Kongelige Danske Kunstakademi. I Sverige er stilen kjent under navnet gustaviansk stil, etter kong Gustav 3., hvor stilen fikk en utforming i nær kontakt med den franske.

Stilkjennetegn

I Norge kjennetegnes bygninger i denne stilen av hel- eller halvvalmet tak med svai, søylemotiv i fasaden og midtark. Gesimsen ble ofte utsmykket med tannsnitt og eggstav. Vinduene hadde småruter, og på Vest- og Sørlandet var de ofte utført som engelske skyvevinduer. Inngangsportalene ble gjerne uformet med klassiske søyler under en trekantet eller buet gavl. Et typisk kjennetegn på stilen er riflet listverk og dørspeil. Dørspeilene var gjerne  ovale eller rombeformete. I ornamentikken finner man motiv som urner, medaljonger, girlander og sløyfer.
Genom

Genom er hele den arvemessige informasjonen til en organisme som er kodet inn i organismens DNA, eller hos noen virus, i deres RNA. Dette omfatter både RNA- og protein-kodende gener og ikke-kodende sekvenser. Hos en art omfatter genomet artens samlede forråd av nedarvede DNA-sekvenser.
Uttrykket er brukt siden 1920-årene, og læren om genomer kalles genombiologi.
Det menneskelige genom består av 23 kromosompar (22 autosomer og kjønnskromosomene X og Y), samt mitokondrielt DNA. Det er et sted mellom 20.000 og 30.000 gener i det menneskelige genom.
Antall menneskelige gener er omtrent det samme som hos rundormen Caenorhabditis elegans. Til gjengjeld er det mye mindre ikke-kodende DNA hos Caenorhabditis  elegans enn i det menneskelige genom, og genom-antallet hos de to artene er henholdsvis ca. 100.300.000 og 3.200.000.000 basepar (100 Mbp og 3,2 Gbp).
Mens DNA ofte assosieres med bokstaver, bruker en ofte setninger for å illustrere genom.
South Tripura (distrikt)

Demografi

Ved folketellingen i 2011 var det 875 144 innbyggere i distriktet, mot 767 440 i 2001. Den urbane befolkningen utgjør 14,06 % av befolkningen.
Barn i alderen 0 til 6 år utgjorde 12,43 % i 2011 mot 14,34 % i 2001. Antallet jenter i den alderen per tusen gutter er 947 i 2011 mot 961 i 2001.
Agapema

Utseende

Middelsstore til store (vingespenn 60-95 millimeter), gråaktige påfuglspinnere. Vingenes grunnfarge er grå, ofte med hvite felter, særlig hos hannene. Hannenes forvinger er en tanke sigdformede. Hver vinge har en rund øyeflekk og et hvitt tverrbånd utenfor denne, ytterkanten er også lys og det er gjerne et hvitt tverrbånd nær roten også. I forvingens spiss er det oftest en kort, rød strek. Larvene er grå og ganske tett hårete.

Levevis

Som vanlig for påfuglspinnere kan larvene lever på mange ulike slags busker og trær.

Utbredelse

Slekten er utbredt i Mexico og det sørlige USA.
Kvarøyfjorden

Kvarøyfjorden er en fjord i Lurøy og Rødøy kommune i Nordland. Fjorden ligger sørøst for øya Hestmona og øst for Innerkvarøya og strekker seg 10 kilometer sørøstover til Bjørnøya, en halvøy vest for tettstedet Kvina. I nord starter fjorden mellom Hestmona i vest og Vikingen i øst. I sør fortsetter fjorden som Stigfjorden, mens Matskjærfjorden ligger i vest på sørsiden av Innerkvarøya.
Bygdene Tonnes og Konsvikosen ligger langs østsiden av fjorden langs Fv439.
Madahopliini

Utseende

Små, kraftige, matt brunlige oldenborrer med påfallende lange og kraftig bakbein.

Utbredelse

Gruppen er endemisk for Madagaskar, Komorene og omkringliggende øyer (Maskarenene).
Varg Veum – Bitre blomster

Handling

Handlingen foregår i byen Bergen hvor en jente ved navn Camilla er forsvunnet og Varg Veum blir satt på saken til å finne ut hva som har skjedd.
Når syvårige Camilla, datteren til en fremstående politiker, meldes savnet befinner plutselig privatetterforsker Varg Veum seg uventet midt i sakens kjerne. Det er nemlig ikke bare datteren til politikeren Vibeke Farang som er savnet, også elskeren hennes, Karsten Aslaksen, er som sunket i jorden. Veum engasjeres for å finne den forsvunne elskeren, men blander seg også inn i politiets etterforskning av Camillas forsvinning. Han er sikker på at sakene har en sammenheng.